Parti Maju Sabah

**Parti Maju Sabah** (; **SAPP**) nopo nga iso parti pulitk di koingkakat mantad mogisuusuai tinaru om poinlongkod id pogun Sabah, Malaysia. Nokoturidong o parti SAPP ontok 21 Milatok 1994. Tulun nopo di kitonggungan do popoturidong parti diti nga i Datuk Yong Teck Lee, ii nopo nga bagas do Momuruan Montiri Sabah. Pogulu, SAPP nopo nga poingamung sabaagi iso parti komponen id sunag do parti Barisan Nasional gisom do 17 Manom, soira minibok SAPP mooi do kosiliu parti bibas. Kalapas di sinumuang kaagu do parti Perikatan Nasional ontok toun 2020 om siminiliwan kaagu ontok 2022 gama do aiso kopogiunungan komi. Ontok 11 Mac 2022, minogiamung kaagu id suang do parti pogiomungan (GRS).

### Parti Obibas
Ontok 13 Madas 2009, Momuruan Katarangan SAPP, Chong Pit Fah pinoposodtol kokomoi do 'sistom pendaftaran kelahiran' id JPN montok mongilag kosuangan tulun-tulun labus id Pogun Malaysia loobi po id Pogun Sabah. Ahal diti iagal diti, tu ogumu kes kokomoi do tulun labus di kiharo sijil kosusuon di au otopot. Ontok Madas 2009, pinoumum di Luguan Montiri, Datuk Seri Najib bin Abdul Razak kokomoi do, ponginsikapan sistom paapdaftar kinosusuon id Malaysia. Ahal diti oponsol montok pogun Sabah tu tumanud statistik bancian Rakyat, soginumu 328% o koingkawasan ginumu mogigion id Sabah kabanding do Sarawak ii nopo nga soginumu 130%. Ontok Pilihan Raya, 8 Gomot 2008, nakaanu SAPP o duo torikohonon id Parlimen ii nopo nga Sepanggar om Tawau.

## Momuruan

### Buruon takawas 2018-2020

## Sajara

### Ponguridangan, tuminanud Barisan Nasional (BN).
Parti diti nopo nga nokoturidong do tinimungan ii minidu mantad Parti Bersatu Sabah (PBS) ontok 21 Milatok 1994 ii pinomuruanan di presiden kumoduwo Yong Teck Lee, ii amu osokodung do sondikoton ii naanu momuruan PBS masaan di, Joseph Pairin Kitingan montok parti om pogun. Yong, ontok dii nopo nga kumoduwo Momuruan Montiri id siriba do kopomuruanan Pairin, miampai do puru tinimungan dau, minogidu mantad PBS ontok tadau kopohimaganan SAPP. 

Parti diti nokorigisto miampai timpu di osudong montok tumanud do Pomilian Raya Pogun Sabah 1994 hinombo SAPP monongkiala id siriba do panji Barisan Nasional om nakamanang do 3 mantad 7 korusi ii piniala. Soira do nokoguli kaagu BN do momuruan koporintaan pogun ontok wulan Gomot toun di kadau kahapas do lobi ogumu mobi mogigion PBS minonimban do sokodung, SAPP nokosiliu sabaagi soboogian mantad kopomorintaan pogun Sabah. Nopili ii Yong sabaagi Momuruan Montiri Pogun Sabah mantad toun 1996 gisom 1998 id siriba do sistem mogisosowoli masaan di miampai momuruan bumiputera Islam, bumiputera okon Islam om momuruan Cina solinaid duo toun monikid tulun.

## Sajara

### Koiduan mantad Barisan Nasional
Nakamanang o SAPP duo korusi Parlimen id pomilian raya toomod ii nokoindalan ontok 8 Gomot 2008. Kahapas do pomilian raya 2008, ogumu ponononsog mantad parti politik Sabah moi do onuan lobi ogumu autonomi mantad koporintaan pisompuruan Malaysia.

Presiden SAPP, Yong Teck Lee, minamawara do ontok 18 Mahas 2008 do parti dau amu papatayad do "suul undi amu otumbayaan" id Dewan Mogigion ontok 23 Mahas kumaa Perdana Montiri Abdullah Ahmad Badawi, momolohou dau moi do sumunsuri. Parti dii minongkritik nunu ii nosinduai sabaagi kowoyoon amu sensitif koobian koporintaan montok kobolingkangan-kobolingkangan id Sabah, minapatayad nogi do manganu kosiwatan mantad "linobu kosiwatan" ii oginggo montok kapansalan Sabah, kosuang nogi autonomi kopogulian Labuan om 20% aasil miak. 

Kogumuan mogigion Sabah monokodung do wonsoyon SAPP montok papatayad suul amu otumbayaan do Luguan Montiri Abdullah, ii natandasan do minomonsoi piipiro kasalaan kohimpit nogi rasuan om kasala gunoon kuasa. Sabaagi tisuli montok suul amu otumbayaan dii, majlis takawas BN minoposoliwan do surat kopokitanan sabab kumaa SAPP. Noonuan timpu solinaid 30 tadau SAPP montok monimbar om mongumolig sondii pogulu manganu BN tindkan kumaa diolo. 

Ontok 17 Manom 2008, minopoumum SAPP do sumoliwan mantad Barisan Nasional. SUndung po do ingkaa, kinoutuson di minopoimbulai do bagas soira do kumoduwo presiden parti, sala iso naib presiden, om momuruan tanak wagu parti (ii minomili montok kumakal id BN) toinsanai monginada do sumoliwan mantad parti. Soginumu 2,000 puru parti nogi amu kaakun do laang dii om minongidu mantad parti sabaagi sokodung montok momuruan ii amu monokodung do kinoutuson dii.

### Kapamansayan Piomungan Sabah Miiso om Piomungan Mogigion Sabah
Ontok toun 2016, parti diti nokosiliu sabaagi do soboogian mantad Piomungan Sabah Miiso (United Sabah Alliance - USA) om minonuridong kaagu do piomungan dii ontok toun 2020 sabaagi Piomungan Mogigion Sabah (GRS). SAPP maya poimbantug nokosiliu puruan piomungan GRS ontok toun 2020.